Polițiștii din cadrul Poliției Dâmbovița au fost sesizați de reprezentanții spitalului cu privire la faptul că un bărbat a fost lovit de către o altă persoană.
În urma verificărilor efectuate de polițiști, s-a stabilit că, la data de 2 mai, în jurul orei 12:00, pe fondul consumului de băuturi alcoolice, un bărbat de 40 de ani, din Gusoiu, ar fi agresat fizic cu un obiect contondent (bâtă) un alt bărbat de 55 de ani, din comuna Glodeni.
Totodată, prin fapta acestuia, bărbatul ar fi tulburat ordinea și liniștea publică.
Pe parcursul zilei de 14 mai a.c., în urma probatoriului administrat sub coordonarea unui procuror de la Parchetul de pe lângă Judecătoria Pucioasa, bănuitul a fost reținut pentru 24 de ore, urmând ca astăzi să fie prezentat magistraților pentru dispunerea unei măsuri preventive.
Polițiștii, sun coordonarea procurorului de caz, continuă cercetările în cadrul dosarului penal întocmit pentru săvârșirea infracțiunilor de lovire sau alte violențe și tulburarea ordinii și liniștii publice.
Facem precizarea că, pe întreg parcursul procesului penal, persoanele cercetate beneficiază de drepturile şi garanţiile procesuale prevăzute de Codul de Procedură Penală, precum şi de prezumţia de nevinovăţie.